open-index/open-wikipedia-markdown huggingface dataset:
Trešnjevački trg

**Trešnjevački trg** je jedan od najvećih zagrebačkih javnih prostora. Centalnim dijelom trga dominira Trešnjevačka tržnica.

## Povijest trga
Trg se nalazi na križanju, Vukovarske i Tratinske ulice, s istočne strane trg omeđuje Nova cesta, sa zapadne Maglajska i Dobojska ulica, sa sjevera Tratinska, a sa juga Ključka i Srebrenička ulica. Trešnjevački trg ni dan danas nema jasno definirane granice, i to se vidi iz prve. On više liči na potencijalno gradilište, nego na dovršeni trg. Ipak i tako nesavršen i nedovršen on je jedno od najživljih mjesta u gradu Zagrebu, prvenstveno zahvaljujući Trešnjevačkoj tržnici ( Trešnjevački plac), drugoj, a po nekim pokazateljima u prometu - čak prvoj tržnici grada Zagreba. 

Na sjevernoj strani trgom dominira nevelika montažna zgrada nekadašnje Name (danas su u njoj Konzum i Magma). To je bilo jedno od prvih samoposluživanja u Zagrebu, podignuto krajem 1950-ih. Tu je još uvijek i stara vrtna restauracija Dvije lipe, koja danas ima drugu funkciju. U sredini trga, postoji mala trokutasta zelena oaza. Na južnoj starni trga uz tramvajsku stanicu, podignuta je za Zagrebačku univerzijadu 1987. fontana - autora V.Tabaina, 1987. g.  i to je uglavnom sve važnije što se nalazi na trgu. 

Ovaj trg je svoje rudimentarne obrise počeo dobijati krajem 1930-ih, a od kraja 1950-ih nije bitnije promijenio izgled. Već je regulatornom osnovom razvoja grada Zagreba iz 1889. godine, zacrtane osnove današnje Trešnjevke. Već je tim planom prostor oko današnjeg trga - određen da bude trg i nazvan je Trg U (dok se u budućnosti ne pronađe odgovarajuće ime).  
Inače kad je regulatorna osnova donešena, na tom prostoru (Trešnjevka) još su postojala tri gradska sela; Govenka, Ilijašići i Bankovići. Sela su netragom nestala, jer se su vrlo brzo nicale brojne neplanski građene kuće, gradskog proleterijata i sirotinje. Do 1990. godine nosio je ime Trg Oktobarske revolucije.

Postoje planovi da se trg potpuno preuredi, da na platou današnje tržnice budu podzemne garaže s poslovno-zanatskim i turističkim centrom, da se na južnoj strani ukloni montažna  zgrada Name (Konzuma), kao i to da se na istočnoj strani poruši benzinska stanica.

## Izvori
Aleksa Bjeliš

**Aleksa Bjeliš** (Rijeka, 2. veljače 1947.), hrvatski fizičar.

## Biografija

Fiziku je diplomirao 1970. na PMF-u u Zagrebu, a magistrirao 1974. na temu *Dinamičke osobine kvazi-jednodimenzionalnih elektron-fonon sistema*. 1978. obranio je doktorat u radu *Strukturne nestabilnosti u jednodimenzionalnim vodičima*.

1971. postaje asistent pripravnik, 1974. znanstveni asistent, a od 1980. do 1988. znanstveni suradnik na Institutu za fiziku Sveučilišta u Zagrebu. Bio je nositelj Odjela za teorijsku fiziku, predsjednik Znanstvenog vijeća te vršitelj dužnosti direktora Instituta.
1988. postao je docent, 1990. izvanredni, a od 1997. redoviti profesor u Zavodu za teorijsku fiziku Fizičkog odsjeka PMF-a.

Do sada je objavio oko 70 znanstvenih radova, pretežno u međunarodnim otvorenim časopisima.
Bio je pozvani predavač na oko petnaest međunarodnih konferencija, radionica i škola te sudjelovao na preko dvadeset međunarodnih skupova. Bio je gostujući znanstvenik ili profesor na pojedinim sveučilištima u Francuskoj, SAD-u, Kanadi, Italiji, Švicarskoj i Mađarskoj. Predaje kolegije Klasična mehanika i Nelinearne pojave u fizici na diplomskom studiju te kolegije Fizika čvrstog stanja i Nelinearni kontinuumi na poslijediplomskom studiju. Godine 1999. je predavao kolegij *Charge and Spin Density Waves na Troisième cycle de la physique en Suisse Romande* u Lausanni.

U razdoblju od 1990. do 1994. bio je prodekan Prirodoslovnih odjela PMF-a, od 1991. do 1994. prodekan PMF-a, od 1995. do 1997. pomoćnik dekanice PMF-a za međunarodnu suradnju, a od 2000. do 2002. dekan PMF-a. 1995. postao je predsjednik Odbora za međunarodnu suradnju Sveučilišta u Zagrebu, a 2002. je prorektor za znanost i razvoj Sveučilišta u Zagrebu. Od 2001. do 2005. je bio član Nacionalnog vijeća za visoku naobrazbu. 2003. postaje predstavnik Republike Hrvatske u *Bologna Follow-up Group* (BFUG). Bio je član *BFUG Stocktaking Group* za pripremu izvješća za ministarsku konferenciju u Bergenu 2005.

Od 2002. je predstavnik Hrvatske akademske zajednice u *Steering Committee on Higher Education and Research, Council of Europe*. Od 2004. je predsjednik Povjerenstva Rektorskog zbora za pripremu i praćenje implementacije Bolonjske deklaracije. Član je Europskog fizičkog društva i Hrvatskog fizičkog društva. Od 2006. do 2014. bio je rektor Sveučilišta u Zagrebu.

## Vanjske veze
*Životopis Alekse Bjeliša 
*Citirana djela Alekse Bjeliša na Google Scholar
Tramvajska linija br. 9 u Zagrebu

|}

Linija 9 je tramvajska linija u Zagrebu. Prometuje trasom: Ljubljanica - Vodnikova - Glavni Kolodvor - Trg žrtava fašizma - Borongaj.

## Historija
Od 1946. godine, linija 9 prometuje na ovoj trasi:
* ul. R. Končara - Trg Republike (Trg bana J. Jelačića) - Ul. Socijalitičke Revolucije (Zvonimirova)

Produžetkom pruge do Borongaja 1963. godine, linija 9 prometuje na trasi:
* ul. R. Končara - Trg Republike (Trg bana J. Jelačića) - Borongaj

1982. godine, linija 9 mijenja trasu te ide preko Glavnog Kolodvora i dobiva današnju trasu:
* Ljubljanica - Glavni kolodvor - Borongaj

## Vozila na liniji
Na liniji 9 se obično nalazi tip tramvaja ČKD Tatra KT4YU (tip 301) te jedan TMK 2300(2200K). Radnim danom na liniju izlaze 10 tramvajskih vozila, subotom 8, nedjeljom i blagdanom 7. Vozila izlaze iz Spremišta Trešnjavka.
Zvonimir Šeparović

**Zvonimir Šeparović** (Blato na Korčuli, 14. rujna 1928.) - hrvatski pravnik i političar. Doktorirao 1966. godine na Sveučilištu u Ljubljani.

Bio je profesor međunarodnog prava na Sveučilištu u Zagrebu, počev od 1972. (docent, od 1967.) godine. Godine 1985/1986 obnašao je dužnost dekana Pravnog fakulteta Sveučilišta u Zagrebu. Poznat je kao pionir viktimologije i vrlo gorljivi protivnik smrtne kazne. Obnašao je dužnost rektora Sveučilištu u Zagrebu od 24. veljače 1989. do 24. travnja 1991. godine; na tu ga je dužnost sveučilišna zajednica izabrala protivno volji vladajućih struktura tadašnje jednopartijske komunističke države.

Kao nestranačka osoba, postao je ministar vanjskih poslova 1991. godine u vladi premijera Franje Gregurića. Sa te funkcije, pokreće tužbu Republike Hrvatske protiv Srbije zbog genocida, pred Međunarodnim sudom pravde Ujedinjenih naroda. Godine 1992., postao je prvi stalni predstavnik Hrvatske u Ujedinjenim narodima. Bio je u raskoraku s Franjom Tuđmanom glede vanjske politike.

Šeparović je ostao aktivan u javnom životu, s vremenom je i postao član Hrvatske demokratske zajednice (HDZ-a), kao i član Središnjeg odbora stranke. Bio je ministrom pravosuđa od 15. travnja 1999. do 27. siječnja 2000. godine.

U 2000. godini, ušao je u predsjedničku utrku kao nezavisni kandidat. Završio je kao posljednji, nakon čega je preporučio svojim pristašama da glasuju za Dražena Budišu u drugom izbornom krugu.

Priključio se 2010. godine pokretu Hrvatski rast, ali ga ubrzo napušta i vraća se HDZ-u.

Osnivač je i dugogodišnji predsjednik Hrvatskog žrtvoslovnog društva.

U braku je s Brankom Šeparović, novinarkom HTV-a. Otac dvoje djece iz prvog braka sa politologinjom Inge Perko Šeparović: sin Borut Šeparović (1967.) je osnivač umjetničke grupe "Montažstroj"; kćer Duška Maria Šeparović (1954.) je biologinja sa doktoratom znanosti iz područja neurološke znanosti, te predaje (2014.) na Wayne State University (Michigan, SAD).

Autor je niza knjiga i znanstvenih radova.

## Vanjske veze

* Životopis na stranicama Sveučilišta u Zagrebu
* "Iz obzora predsjednika" , prezentacija na stranicama Hrvatskog žrtvoslovnog društva
* "Zvonimir Šeparović - Pravnik i političar" , "Večernji list", "VL biografije", pristupljeno 1.3.2014.
* Bibliografija Z. Šeparovića u katalogu NSK
Studij dizajna

**Studij dizajna** je interfakultetski studij u Zagrebu.

Dijelom je Sveučilišta u Zagrebu i Arhitektonskog fakulteta.

## Historija

Početkom osamdesetih godina pokrenuta je službena rasprava o potrebi uvođenja profila dizajnera na VII. stupnju obrazovanja, pa je u tu svrhu formirana i radna grupa koja je trebala pripremiti predradnje za osnivanje Studija dizajna, a kako bi se odgovorilo potrebama udruženog rada i da bi se omogućila obrazovna vertikala za učenike primijenjenih umjetnosti. Arhitektonskom fakultetu je povjerena izrada programa, za koju je angažirana interdisciplinarna radna skupina (Akademija likovnih umjetnosti, Filozofski fakultet, Strojarski fakultet, Šumarski fakultet, Ekonomski fakultet, Akademija za kazalište i film, Privredna komora Grada Zagreba, Privredna komora SR Hrvatske, Sveučilište u Zagrebu i dr.). Okvirni program Studija dovršen je 1985. i iste godine prihvaćen na razini Sveučilišta, ali je dodatno poslan i na raspravu ostalim savjetima s obzirom na grane industrije koje su trebale biti neposredno zainteresirane za profil dizajnera. Sljedeće godine program je usklađen i konačno prihvaćen odlukom da se pristupi povezivanju fakulteta na temelju interdisciplinarnosti studija. Godine 1989. Interfakultetski studij dizajna upisuje prvu generaciju studenata.
Studij dizajna u Zagrebu uveden je u registar studija priznatih i vođenih po međunarodnoj organizaciji dizajnera  ICSID.
Prvi voditelj Studija dizajna bio je prof. dr. sc. Edo Šmidihen.

## Smjerovi na Studiju dizajna
* Industrijski dizajn*
* [[Grafički dizajn|Vizualne komunikacije]]*

## Izvori

* O Studiju dizajna-jučer -prof. Feđa Vukić .*
* [http://www.arhitekt.hr/_af/_hr/nastava/ds/drugistudij_1.aspx Interfakultetski studij dizajna-prof. Ante Vulin] .*

## Vanjske veze

* Studij dizajna-službena stranica
* Studij dizajna na Facebook-u
* Studij dizajna na Twitter-u
* Studij dizajna - promotivni video
Branko Jeren

**Branko Jeren** (Zagreb, 27. ožujka 1951.), hrvatski znanstvenik, rektor Sveučilišta u Zagrebu od 1998. do 2002. godine, redoviti profesor na Fakultetu elektrotehnike i računarstva, jedan je od osnivača CARNeta.

Diplomirao je na Elektrotehničkom fakultetu Sveučilišta u Zagreba, doktorirao 1984. godine.

Redovni profesor elektrotehnike na Fakultetu elektrotehnike i računarstva 1996. godine.

Boravio je na dodatnoj izobrazbi na sveučilištima u SAD-u, Velikoj Britaniji i Njemačkoj. Obavljao je brojne političke dužnosti od 1991, među ostalim, bio je ministar znanosti i tehnologije 1993. - 1995., savjetnik Predsjednika RH od 1996. do 1998. godine itd.

Bio je član nadzornih odbora Zračne luke Zagreb, *Školske knjige d.d*., *Plive d.d.* i *Imunološkog zavoda* u Zagrebu. Jedan je od utemeljitelja sveučilišne računalne mreže CARNet.

U znanstvenom radu bavi se računalnim inženjerstvom, posebice digitalnom obradbom signala. Njegov Erdősov broj je 3.Dobio je nagrade za svoj rad. Oženjen je i otac dvoje djece.

## Reference
Marijan Šunjić (znanstvenik)

**Dr. sc. Marijan Šunjić** (5. travnja 1940., Zagreb), redoviti profesor teorijske fizike i diplomat.

Diplomirao je fiziku na Prirodoslovno-matematičkom fakultetu Sveučilišta u Zagrebu, gdje je i magistrirao. Doktorat iz fizike čvrstog stanja obranio je u Londonu, 1970. Od 1963. do 1978. djelatnik je Instituta "Ruđer Bošković". Godine 1978. prelazi na Prirodoslovno-matematički fakultet. U zvanje redovitog profesora izabran je 1981. Obavljao je niz dužnosti u sveučilišnim asocijacijama u Hrvatskoj i Europi. Bio je rektor Sveučilišta u dva mandata, od 25. travnja 1991. do 7. veljače 1994. i od 8. veljače 1994. do 8. veljače 1998.

Politički se je aktivirao u HDZ-u te postaje pomoćnik ministra znanosti, tehnologije i informatike, od 1990. do 1991. godine. Godine 1998. postaje izvanredni i opunomoćeni veleposlanik pri Svetoj stolici i tu dužnost obnaša do 2000. godine.

Znanstveno djeluje na području fizike čvrstog stanja, posebno fizike površina. Uza znanstveni rad na polju fizike bavi se etičkim aspektima znanosti, organizacijskim pitanjima sveučilišta te odnosom između znanosti i religije.

Član je Hrvatskog kulturnog vijeća.

## Napomene

## Vanjske veze
* http://www.knjiznica.phy.hr/fizicari/Sunjic/sunjic.aspx
Antun Kržan

**Antun Kržan** (Anton Kržan), (Marija Gorica, 8. lipnja 1835. – Zagreb, 6. studenog 1888.),  hrvatski filozof i teolog.

Školovao se kod franjevaca u Zagrebu gdje je završio gimnaziju. Godine 1856. odlazi na studije u Rim na Collegium Germanicum i Papinsko sveučilište Gregoriana gdje završava studije i 1859. doktorira iz filozofije, postaje svećenikom 1862. i godinu kasnije doktorira iz teologije sa najvišom ocjenom. Od 1874. godine postaje redovitim profesorom na Bogoslovnom fakultetu. U akademskoj godini 1876./77. postaje rektor Sveučilišta u Zagrebu nakon čega postaje prorektor. Godine 1879. imenovan je kanonikom i ravnateljem Nadbiskupskog sjemeništa. Bio je prepoštom sv. Petra Požeškoga.

## Dijela
*O postanku čovjeka po posljedcih mudroslovnih i naravoslovnih znanosti*, Zagreb; I. dio 1874.; II. dio 1877.

## Izvor
*Nagrađene Suze i zvijezde akademika Ivana Goluba, Hrvatsko slovo, 2. ožujka 2012., str. 17
*O Antunu Kržanu povodom 110. godišnjice smrti
*O Antunu Kržanu povodom 120. godišnjice smrti

## Vanjske veze
*Antun Kržan, Katalog HAZU 
*Biografija Antuna Kržana na stranicama Sveučilišta u Zagrebu
Nova Ves (Zagreb)

**Nova Ves** (na arhaičnom hrvatskom, znači *Novo selo*) je jedna od najstarijih zagrebačkih ulica, ali i naziv za dio grada, koja se proteže od  Kaptola na jugu do Zvijezde na sjeveru.

Upravno *Mjesni odbor Nova Ves* dio je zagrebačke četvrti Gornji grad - Medveščak. Po prijavi prebivališta od 28. veljače 2009., Mjesna zajednica Nova Ves imala je 3,456 stanovnika na površini od 27,5 ha. 

## Povijest ulice Nova Ves

Prvi povijesni trag *Nove Vesi* nalazi se u dokumentima iz 1334., tad se to naselje naziva **Villa**. Ponovno se spominje 1361. ovaj put *kao naše novo selo pored crkve [[Crkva sv. Ivana Krstitelja (Nova ves) u Zagrebu|sv. Ivana Krstitelja]]*, koja se nalazi u obližnjoj Maloj ulici. Prvotno se ovo naselje uz tadašnju veliku cestu zvalo **Lepa Ves**, no ubrzo se ustalilo ime *Nova Ves*.
Stanovnici Nove Vesi - *Purgari Novoveški* kako su se nazivali, imali su približno ista građanska prava poput svojih susjeda na brdu Grič, a to se svodilo na pravo da sami izaberu svoj magistrat, pod uvjetom da su predhodno platili porez Kaptolu. 

Purgari su u svojim skromnim kućama duž ulice imali vlastite obrtničke radionice.
Nova Ves je stoljećima bila stanište 12 prebendara Zagrebačke katedrale koji su se brinuli za oltare u katedrali. Nekoć su stanovali u malim drvenim kućicama, ali su one tijekom 18. st. i 18. stoljeća zamijenjene kućama građenim od cigle. Većina tih prebendarskih kurija sačuvala je izgled do danas, tako da je Nova Ves i danas ulica puna prizemnica i pokojom katnicom, na početku  18. st. jedino se isticala dugačka, zidana jednokatnica Doma za nemoćne svećenike.

Zajedno sa susjednom Tkalčićevom ulicom (koja teče paralelno), Nova Ves je danas jedna od glavnih turističkih atrakcija povijesnog Zagreba. Danas je Nova Ves pretežno stambena zona, sa pokojim restoranom i kafeom, krajem 1990-ih je na Novoj Vesi izgrađen trgovački centar  - *Kaptol Centar* u gradnji je još jedan trgovački centar u neposrednom susjedstvu *Prebendarski vrtovi*.

## Izvori
Trg žrtava fašizma (Zagreb)

**Trg žrtava fašizma** je trg u užem središtu grada Zagreba. Planiran je s okolnim ulicama 1923. na mjestu nekadašnjeg sajmišta istočno od Draškovićeve ulice, kao i središte novoga istočnog dijela grada sustavno i planski izgrađivanoga 1920-ih i 1930-ih. 

Na Trg žrtava fašizma slijevaju se ulice Franje Račkoga sa sjeverozapada, kneza Višeslava s jugoistoka, s istočne strane započinje veliki potez Ulice Kralja Zvonimira, a na sjeveroistoku se ulijeva mala Ulica popa Dukljanina, oblikujući vrijedan mikrourbanistički sklop.

## Nazivi trga
Novoprojektirani trg prvo se zvano **Trg N**, a 1927. ime mu je promijenjeno u **Trg Petra I. osloboditelja** (Karađorđevića). Od 1941. se zvao **Trg III**, a od 1942. **Trg Kulina bana**. Od 1946. do 1990. zvao se **Trg žrtava fašizma**, od 1990. do 2000. **Trg hrvatskih velikana**, a 2000. mu je ponovno vraćeno ime **Trg žrtava fašizma**.

## Izgled trga
Projektirani kvadratni oblik trga izgrađen je reprezentativnim četverokatnicama stambene i dijelom poslovne namjene. Automobilski i tramvajski promet teče obodom trga, a u središnjem je zelenom prostoru smještena zgrada kružna tlocrta s kolonadom po obodu i niskom kupolom, izgrađena 1938. prema projektu Ivana Meštrovića za Dom umjetnosti. Godine 1941., zgrada je preuređena u džamiju, podignuta su tri minareta i fontana ispred ulaza prema projektu arhitekta Stjepana Planića. Minareti su 1948. uklonjeni, a zgrada je 1949. prenamijenjena u Muzej revolucije naroda Hrvatske. Na početku 1990-ih, zgrada je vraćena Hrvatskom društvu likovnih umjetnika i 2003. preuređena u prvotno stanje.

Na sjevernoj strani trga (br. 3) nalazi se poslovno-stambena zgrada arhitekta Viktora Kovačića iz 1922., a cijelu južnu stranu trga zatvara veliki peterokatni blok građen 1933. kao stambena zgrada JAZU, koju su izveli arhitekti Edo Šen i Milovan Kovačević. Danas se u njoj nalazi Studentski dom Ivana Meštrovića.

Tramvajska pruga iz Ulice Franje Račkoga, oko trga i dalje u Zvonimirovu izgrađena je 1935., a spoj od Draškovićeve ulice Mislavovom do trga izgrađen je 1946. godine.

## Literatura
* *Zagrebački leksikon (M-Ž)*. "LZMK", Zagreb 2006. godina, 434.-436. str.
Trg hrvatskih velikana (Zagreb)

**Trg hrvatskih velikana** je jedan od središnjih trgova u Zagrebu. Urbanistički je oblikovan regulacijskim planom iz 1923., kao ulaz u tada novi istočni dio grada. Zapadnom stranom trga prolazi Draškovićeva ulica, sa sjeverne strane prema istoku počinje Martićeva, a sredinom trga prolazi promet i tramvajska pruga u Račkoga ulicu prema Trgu žrtava fašizma.

## Imena
Trg je 1928. nazvan **Trgom Burze**, od 1941. do 1945. zvao se **Trg münchenskih žrtava**, od 1946. **Trg [[Joža Vlahović|Jože Vlahovića]]**, od 1990. ponovno **Trg Burze**, a 2001. dobio je današnje ime.

## Opis
Do kraja Prvog svjetskog rata taj prostor nije bio izgrađen, a na njemu se nalazilo sajmište. Trg je oblikovan dvjema simetrično postavljenim monumentalnim zgradama, izgrađenim 1927., palačom Burze, djelom arhitekta Viktora Kovačića (danas Hrvatska narodna banka) i zgradom u kojoj se danas nalazi Ministarstvo znanosti, obrazovanja i sporta, djelom arhitekta Aladara Baranyaija.

Zapadnu stranu trga čine četverokatne kuće u nizu Draškovićeve ulice. Na uglu Jurišićeve ulice je stambeno-poslovn-trgovačka modernistička zgrada arhitekta Bele Auera iz 1929., a do nje je zgrada arhitekta Pavla Deutscha iz 1931. godine. Na sjevernoj strani trga, na uglu Draškovićeve je poslovno-stambena zgrada Janeković arhitekta Huge Ehrlicha iz 1928. Dalje slijedi niz zgrada koje se nastavljaju u Martićevu ulicu.

Trg je 1995. uređen s dvjema velikim trokutastim fontanama (arhitekt Mihajlo Kranjc) ispred zgrada Hrvatske narodne banke i Ministarstva znanosti, obrazovanja i sporta.

## Literatura
* *Zagrebački leksikon (M-Ž)*. "LZMK", Zagreb 2006. godina, str. 430.-431.
Josip Pliverić

**Josip Pliverić**, (Nova Gradiška, 4. veljače 1847. - Zagreb, 17. srpnja 1907.) hrvatski pravnik, sveučilišni profesor, teoretičar hrvatskog državnog prava i saborski zastupnik. 
Pliverić je bio rektor Zagrebačkog sveučilišta u akademskoj godini 1892./93. i 1904./05., profesor na Pravnom fakultetu te zastupnik u Hrvatskom saboru od 1892. do 1906. godine s tim da je bio izabran i za člana hrvatskog zastupstva u zajedničkom Ugarsko-hrvatskom saboru u Budimpešti.

## Važnija djela
* "Spomenica o državopravnih pitanjih hrvatsko-ugarskih", *Komisionalna naklada knjižare [[Lavoslav Hartman|L. Hartmana]]* (Stjepan Kugli), Zagreb, 1907.

## Vanjske veze

*Josip Pliverić, Državni arhiv u Zagrebu 
*Josip Pliverić, Sveučilište u Zagrebu
Slavko Macarol

**Slavko Macarol**  (Trst, 23. veljače 1914. – Zagreb, 26. svibnja 1984.), hrvatski geodet i rektor zagrebačkog Sveučilišta.

## Biografija

Macarol je rođen u Trstu 1914. nakon čega odlazi u Zagreb gdje se školuje. Završava Tehnički fakultet (Geodetski odsjek) na kojem 1937. i diplomira. Od 1938., na istom fakultetu, postaje asistent do 1958. kada postaje redoviti profesor. Od 1962. do 1964. te od 1970. do 1972. obnaša dužnost prodekana, 1968.-1970. dekana, a 1979.-1981. voditelj je Odjela za praktičnu geodeziju.

1963.-1966. rektor je zagrebačkog Sveučilišta, a 1966.-1969. prorektor.

Nakon II. svjetskog rata suosniva Ministarstvo građevine tadašnje Narodne Republike Hrvatske. Kao načelnik Geodetskog odjela (danas DGU) organizira bolju izmjeru zemljišta koju i sam nadgledava.

Djelom *"Praktična geodezija"* dao je napredak geodetskoj praksi i obrazovanju.

## Izvor
* Macarol, Slavko Hrvatska enciklopedija, pristupljeno 26. svibnja 2014.
* Slavko Macarol Sveučilište u Zagrebu, pristupljeno 26. svibnja 2014.
Damir Boras

**Damir Boras** (Zagreb, 25. listopada 1951.) hrvatski je znanstvenik i rektor Sveučilišta u Zagrebu. Javnosti je odnedavno poznat po zalaganju da se u hrvatske osnovne škole vrati ćirilica kao obvezni ili fakultativni predmet.

## Biografija
Rođen je u Zagrebu 25. listopada 1951. godine. Majka Maja Boras (r. Kalogjera) potječe iz stare korčulanske obitelji, bivša je odvjetnica i kći Marka Kalogjere, utemeljitelja i prvog biskupa Hrvatske starokatoličke crkve te sestra ekonomskoga stručnjaka dr. sc. Dražena Kalogjere. Otac Mile Boras bio je rodom iz Vitine blizu Ljubuškog u Bosni i Hercegovini, a u Zagreb je došao u četvrtom razredu srednje škole. Diplomirao je na zagrebačkom Pravnom fakultetu gdje je kasnije postao profesorom rimskoga prava. Sin Damir maturirao je u Klasičnoj gimnaziji 1970. godine (26 godina nakon što je u istoj školi maturirao njegov otac), a već je 1974. diplomirao na zagrebačkom Elektrotehničkom fakultetu te stekao zvanje diplomiranoga inženjera elektrotehnike. Nakon diplome zaposlio se u Referalnom centru Sveučilišta u Zagrebu odakle 1984. godine prelazi na Filozofski fakultet u Zagrebu gdje je 1998. godine stekao doktorat u polju informacijskih i komunikacijskih znanosti. Na Filozofskom fakultetu radi i danas, a trenutno obnaša dužnost dekana na koju je prvi put izabran 2009. godine. 
Od 2000. do 2006. godine u Leksikografskom zavodu Miroslav Krleža obavljao je dužnost prvog pomoćnika ravnatelja za informatizaciju i znanstvenu suradnju, a od 2011. do 2012. godine bio je predsjednik Upravnoga vijeća Hrvatske izvještajne novinske agencije (Hine).

Kao predloženik Vijeća društveno-humanističkog područja te Fakulteta političkih znanosti, Filozofskoga fakulteta i Učiteljskoga fakulteta, tajnim je glasovanjem izabran za 82. rektora Sveučilišta u Zagrebu nakon što je u drugom krugu pobijedio svoju protukandidatkinju prof. dr. sc. Blaženku Divjak. Svoje će četverogodišnje mandatno razdoblje započeti 1. listopada 2014. godine.

Objavio je više od 90 znanstvenih i stručnih radova. Aktivno se služi engleskim, francuskim, njemačkim i talijanskim jezikom, a pasivno slovenskim, makedonskim, latinskim i starogrčkim. Član je Hrvatske starokatoličke crkve i predsjednik je njezina Sinodalna vijeća. Supruga Alena Boras profesionalna je diplomatkinja, a jedina kći Dora magistrica prava.

## Nagrade i priznanja
* 1975. - Prva nagrada na međunarodnom javnom natječaju za projekt Nacionalne i sveučilišne knjižnice
* 1973. - Rektorova nagrada za rad "Daljinska komunikacija s računalom" (Sveučilište u Zagrebu)
* 1970. - Zlatna medalja na međunarodnom natjecanju iz poznavanja klasične kulture i jezika (San Remo, Italija)

## Članstva
* Hrvatska paneuropska unija
* Hrvatsko društvo za jezične tehnologije
* Hrvatsko društvo za promicanje informatičkog obrazovanja
* Hrvatsko informacijsko i dokumentacijsko društvo
* Matica hrvatska

## Reference
Hokej klub Trešnjevka

**HK "Trešnjevka"** osnovan je u Zagrebu na Osnivačkoj skupštini dana 25. kolovoza 1960. pod prvobitnim imenom *«Olimpija»*, uz punu podršku svih hokejskih foruma. Cilj osnivanja bila je potreba za osnivanjem jednog novog kluba hokeja na travi, popularizacija i širenje hokeja na travi, pa je osnivanjem tog kluba zapravo osnovan prvi klub na općini Trešnjevka, bez obzira što se sva hokejska aktivnost odvijala upravo na području te općine.

Na inicijativu Saveza za fizičku kulturu NOO Trešnjevka dana 6. lipnja 1961. klub se udružuje u RSD «Trešnjevka» i mijenja naziv u *HK «TREŠNJEVKA»*.
15. siječnja 1965. «Trešnjevci» se pridružuje *HK «[[HK Tehničar Zagreb|Tehničar]]»*, koji je do tada djelovao u Drvno-tehničkoj školi u Zagrebu.

Nestankom sa športske scene RSD-a «Trešnjevka» 1990. godine, klub djeluje samostalno pod istim imenom.

Nekoliko godina po osnivanju «Trešnjevka» se natjecala samo s jednom seniorskom momčadi.
Danas se «Trešnjevka» natječe u svim kategorijama i ima vlastitu školu hokeja.
Organizator je 3 tradicionalna turnira:

* Memorijalni turnir «Nenad Odorčić», u kategoriji seniora
* Memorijalni turnir «Boris Farkaš», za mlađe kategorije
* Novogodišnji turnir u dvoranskom hokeju, za mlađe kategorije

Klupsko sjedište je na adresi *Zagorska 5*, Zagreb.

## Klupski uspjesi
*prvenstva: treće mjesto na prvenstvu Hrvatske u Hojeju na travi 2013. u Zagrebu
*           drugo mjesto na dvoranskom prvenstvu Hrvatske 2013. u Zagrebu 
*           treće mjesto na dvoranskom prvenstvu Hrvatske 2008. u Petrinji

*kupovi: sudionik završnice 2007.
*        viceprvaci dvoranskog kupa Hrvatske 2008. u Zelini

## Vanjske veze
* HK Trešnjevka
HK Jedinstvo Zagreb

**HK Jedinstvo** je hokejaški klub iz Zagreba.

Klupsko sjedište je na adresi Zagorska 5, Zagreb.

## Historija

Utemeljen je 1948. godine, u zagrebačkom predjelu Trešnjevci. Osnivači su bili: *Abdon Fülepp*, *Franjo Lapaine*, *Ivan Miletić*, *Fedor Radoslav*, *Radoslav Škarica*.

Iste godine klub se pridruživa ŠD Jedinstvo, u kojem je bio sekcija za hokej na travi; 1949. odigrava prvu utakmicu.

## Klupske boje

Klupske boje su žuta i crvena. Dresovi su: crvena majica i crne hlačice. Pojavljivali su se u povijesti i prugasti dresovi.

## Klupski uspjesi

Do 2007. godine, klub je osvojio više naslova državnih prvaka:

*na otvorenom (19): 
1950., 1951., 1952., 1953., 1954., 1955., 1957., 1959., 1961., 1962., 1963., 1964., 1965., 1969., 1970., 1977., 1980., 1993., 2000.,

*dvoranska (4):
1983., 1986., 1994., 2006/07.)

Osvojeni kupovi:

*na otvorenom (6):
1965., 1968., 1970., 1994., 1997., 2003.

*dvoranski (4):
1993., 2001., 2004., 2006.)

Ostali naslovi:

*7 puta naslova državnog prvaka za juniore 
*2 puta naslova državnog prvaka u kategoriji "ispod-16".

Valja istaknuti da je 1961. godine, pored brojnih inih športskih društava, i to iz "velikih" športova, HK Jedinstvo dobilo Nagradu fizičke kulture grada Zagreba za najbolje športsko društvo u Zagrebu.

## Zanimljivosti

Juniorska momčad „Jedinstva” nastupa u seniorskoj konkurenciji pod imenom hokejski klub „Trnje”.

## Vanjske veze

*http://www.hkjedinstvo.hr Službene klupske stranice
Lista trgova u Zagrebu

Ovaj popis sadrži zagrebačke trgove.

* Trešnjevački mrg 
* Britanski trg
* Trg bana Josipa Jelačića
* Trg hrvatskih velikana
* Trg maršala Tita
* Trg Petra Preradovića (Cvjetni trg)
* Trg svetog Marka
* Trg žrtava fašizma
* Strossmayerov trg
* Trg kralja Tomislava
* Trg Ante Starčevića
* Trg Marka Marulića
* Trg Ivana Mažuranića
* Trg Nikole Šubića Zrinskog
* Trg Francuske Republike
* Trg Dr. Franje Tuđmana
* Trg Katarine Zrinske
* Trg Josipa Langa
* Trg Drage Iblera
* Trg Franklina Roosvelta
* Trg sportova
* Trg Petra Svačića
* Barčev trg

## Povezano
* Zagreb
HK Tehničar Zagreb

**HK Tehničar** je hokejaški klub iz Zagreba.

Osnovan:

Djelovao je u *Drvno-tehničkoj školi*' u Zagrebu.

Igralište:

15. siječnja 1965., HK «Tehničar» se pridružio HK «Trešnjevci», djelujući dalje pod Trešnjevčinim imenom.,
HK Marathon Zagreb

**HK Marathon** je hokejaški klub iz Zagreba.

Klupsko sjedište je na adresi Zrinjevac 15, Zagreb.

Utemeljen je 1914. godine i jedan je od najstarijih hokejaških klubova u Hrvatskoj.

Prvu međunarodnu utakmicu u bivšoj državi je upravo odigrao ovaj klub, 1941. godine.

HK Marathon je prvom međunarodnom dvoranskom utakmicom 1981. godine u Genovi zapravo pokrenuo dvoranski hokej u Hrvatskoj.

Bio je dva puta prvak i pobjednik kupa bivše države Jugoslavije. Također je bio tri puta dvoranski prvak Jugoslavije.

## Klupski uspjesi

### Državna prvenstva

*Hrvatska prvenstva: 7 puta prvaci
*Jugoslavenska prvenstva: 1966., 1975.

### Kupovi

*osvajači hrvatskog kupa: 3 puta

### Dvoranski hokej
* Hrvatska prvenstva: 12 puta (10 puta izareda):
1992., 1993., 1995., 1996., 1997., 1998., 1999., 2000., 2000/01., 2002., 2003., 2003/04.

* Osvajač hrvatskog kupa: 2

### Inozemni nastupi

*Kup prvaka - 7  puta
*Kup pobjednika kupova - 3 puta

dvoranskim prvenstvima Europe - 11 puta (B skupina)

## Značajne osobe
*Branko Besednik, doživotni počasni predsjednik
*Dragutin Schwartz, dugogodišnji tajnik
*Ivan Sandi, bivši predsjednik

### Zaslužni treneri
*Zlatko Franjo Karlović, 
*Marko Gulija
*Mladen Radić
*Damir Vučković "Vučko"

## Poznati treneri

*Kooko Vally, bivši indijski reprezentativac
*Chaudary Ratan,
*Jang Singh, bivši indijski reprezentativac i osvajač odličja na OI

## Vanjske veze

* www.hk-marathon-zg.envy.nu Službene klupske stranice
Hrvatski ragbi klub Lokomotiva

**Hrvatski ragbi klub Lokomotiva** je ragbijski klub iz Zagreba.

Klub je osnovan 1961. godine pod imenom "*Krešo Rakić*"; kasnije je promijenio ime u "*Građevinar*" i naposljetku u "*Lokomotivu*".

Klupsko sjedište je u Crnatkovoj ul. 18 u Zagrebu.

Prvaci Jugoslavije bili su dva puta: 1975 i 1977.

Prvaci Europe: 1978.
Ragbi klub Rudeš

**Ragbi klub Rudeš** je ragbijski klub iz Zagreba.

Klupsko sjedište je u Ul. Hinka Würtha 16/II u Zagrebu. 

## Vanjske veze

* RK Rudeš
Ragbi klub Srednja policijska škola Zagreb

**Ragbi klub Srednja policijska škola** je ragbijski klub iz Zagreba.

Ragbijaška momčad ove škole je osnovana 1993. godine.

Klupsko sjedište je u Svetošimunskoj ul. 80 u Zagrebu.

## Vanjske veze
Ragbi klub ZVRK

**Ragbi klub Zvrk** je veteranski ragbijski klub iz Zagreba.

ZVRK je kratica za "Zagrebački veteranski ragbi klub".

Klub je osnovan 1980. godine.

Klupsko sjedište je u *Augusta Piazze 13*, u Zagrebu.

## Vanjske veze
Ragbi klub Zagreb

**Ragbi klub Zagreb** je ragbijski klub iz Zagreba. Klub je osnovan 1955. godine pod imenom *Trgovački*. Klupsko sjedište je u Kranjčevićevoj ul. 4 u Zagrebu. Klupska boja je plava. Teren i prostorije kluba se nalaze na Rudešu, Sošička bb, Rudeš.

## Klupski uspjesi

**državni prvaci*: 1974/75., 1975/76., 1976/77., 1977/78., 1979/80., 1980/81., 1993/94., 2000/01..
**doprvaci: 1981.
**osvajači kupa*: 1974., 1980., 1996., 2002., 2003.
*doprvaci kupa: 2005., 2007., 2008.
**pobjednici Interlige*: 2005/06.

## Dresovi

Bijele majce ( sa malo plavog i sponzorima )

bijele hlačice

Plave štucne

## Vanjske veze

*http://www.zagreb-rugby.hr Službene stranice
Prvi ženski ragbi klub Viktorija

**Prvi ženski ragbi klub Viktorija** je ragbijski klub iz Zagreba.

Klupsko sjedište je u Ul. Jurja Andrassyja 13 u Zagrebu.

Klub djeluje na igralištu Akademskog ragbi kluba Mladost (iza Kineziološkog fakulteta).

## Historija

Inicijative za osnivanje ragbijaškog kluba za žene su se pojavile 2000. godine. Dala ih Dubravka Novarlić. Klub je u početku djelovao u sklopu HARK Mladost. 2001., ženski odjel se osamostalio i nastao je PŽRK Viktorija.

## Vanjske veze

*Hosteler  Prvi ženski ragbi klub Viktorija
Hokejski klub Akademičar

**Hokejski klub Akademičar** je hokejski klub iz Zagreba.

Klupsko sjedište je na adresi *Jarunska 5*, Zagreb.

## Klupski uspjesi

## Vanjske veze
Hokejski klub Trnje

**Hokejski klub Trnje** je hokejski klub iz Zagreba, koji je u stvari druga seniorska ekipa  „Jedinstva”, koja nastupa u seniorskom prvenstvu Hrvatske.

Bio je sudionikom je hrvatske I.B lige u sezoni 2004/05., u kojoj je natjecanje okončao na 2. mjestu na ljestvici, plasiravši se tako u I.A ligu.

## Klupski uspjesi

## Vanjske veze
*O "Trnju"  na službenim stranicama HK "Jedinstva"
Klub hokeja na ledu Grič

**Klub hokeja na ledu Grič** je klub u hokeju na ledu iz Zagreba.

Klupsko sjedište je na adresi *Dalmatinska 5*, Zagreb.

Osnovan je 2002..

Klupske boje su tamnoljubičasta i žuta.

Jedini je hrvatski ženski klub u hokeju na ledu. (stanje u prosincu 2006.), čime ujedno predstavljaju Hrvatsku, odnosno sve igračice su i igračice hrvatske ženske reprezentacije.

Budući nemaju domaćih protivnica s kojima bi se natjecale za državne prvakinje, od 2003/04. Grič sudjeluje u ženskoj slovenskoj ligi.

Po stanju od siječnja 2008., klub se natječe u EWHL (Elite Women Hockey League ligi), u kojoj se natječju djevojčadi iz Austrije, Češke, Italije, Mađarske, Slovačke i Slovenije.

Klub je najveću pozornost skrenuo na sebe krajem 2007.. U nedostatku medijske pozornosti i nedostatnom broju pokrovitelja, klub se snalazio na svake načine, među ostalim i od prodaje klupskog kalendara za 2008., za čije su stranice pozirale Gričeve igračice, prvog takve vrste u Hrvatskoj.

Po stanju od konca 2007., Grič je sastavljen isključivo od hrvatskih igračica, a jedini inozemac je trenere, naturalizirani Rus, Genadij Gorbačev, svojevremeni hrvatski reprezentativac.

## Klupski uspjesi

Kao hrv. reprezentacija:
* svjetske prvakinje u IV. jakosnoj skupini 2007., na natjecanju održanom u Rumunjskoj, pobjedivši u svim utakmicama (plasirale se u viši natjecateljski razred)
Klub hokeja na ledu Šalata

**Klub hokeja na ledu Šalata** je klub u hokeju na ledu iz Zagreba.

Klupsko sjedište je na adresi *Schlosserove stube 2*, Zagreb.

## Klupski uspjesi

## Vanjske veze
*Eurohockey.net Club Info
Hokejski klub Sloga

**Hokejski klub Sloga** je hokejski klub iz Zagreba.

Bio je sudionikom hrvatskog prvenstva u dvoranskom hokeju 2005. u I.B ligi, u kojoj je okončao sezonu na zadnjem mjestu.

## Klupski uspjesi

## Vanjske veze
Ragbi klub Trešnjevka

**Ragbi klub Trešnjevka** je ragbijski klub iz Zagreba.

Klub je osnovan 1955. godine.

S vremenom klub je prestao s radom.

## Vanjske veze
RK Medveščak

**Rukometni klub "Medveščak"** je rukometni klub iz Zagreba.

Klupsko sjedište je na adresi *Listopadska 2*, Zagreb.

Osnovan je p. lipnja 1945. pod imenom *Dinamo* kao sekcija u velikom rukometu *Fiskulturnog drušzva komunalaca Dinamo*. 1950. se osamostaljuje i naziva se *RK Meteor*. 1952. prelazi u okvir *Sportskog društva Prvomajska* te sdjeluje pod nazivom *Prvomajska*. 1963. prelazi u *Sportsku društvo Medveščak* te od tad  djeluje kao *Medveščak*.

Uz naziv *Medveščak*, klub je bio poznat i pod nazivima  *Coning Medveščak*, *Medveščak Osiguranje Zagreb*, *Medveščak Infosistem*,  *Agram Medveščak*, *Medveščak NFD*.

*Medveščak* je jedan od najuspješnijih hrvatskih rukometnih klubova.

## Poznati igrači i treneri

Igrači koji su nastupali za reprezentaciju bivše Jugoslavije i koji su osvojili prvenstvo ili kup Jugoslavije:
Josip Milković, Zlatko Žagmešter, Ivan Uremović, Dado Mervar, Zdravko Miljak, Zdenko Zorko, Zdravko Zovko, Željko Zovko, Boris Jarak, Goran Perkovac, Dinko Vuleta, Zlatko Saračević, Irfan Smajlagić, Nenad Kljaić, Mirko Bašić,
Dobrivoje Selec, Memnun Idžaković, Jani Čop.

* Hrvatski reprezentativci: Vlado Šola, Tomislav Farkaš, Ivo Glavinić, Zvonimir Bilić, Tonči Valčić, Mario Kelentrić, Dragan Jerković, Patrik Ćavar, Renato Sulić, Ivan Čupić, Ljubo Vukić, Damir Bičanić, Denis Buntić, Marko Kopljar, Mario Obad, Željko Musa, Vjenceslav Somić, Ivan Knežević, Tomislav Huljina, Vladimir Ostarčević, Franjo Lelić, Zoran Jeftić, Nikola Raič, Perica Lelić.
* Treneri: Vlado Stenzel (Štencl), Josip Milković, Vinko Tomljanović, Velimir Kljaić, Josip Šojat, Josip Glavaš, Abas Arslanagić, Željko Zovko, Damir Štokić, Ante Kostelić, Mirko Bašić, Ivica Obrvan, Pero Janjić, Zlatko Lukić, Boris Dvoršek.

## Klupski uspjesi
**[[Prvenstvo Jugoslavije u rukometu|Jugoslavensko prvenstvo]]**
* prvak:  1953., 1954., 1964., 1966.
** doprvak: 1965., 1967.

**[[Hrvatska rukometna prvenstva|Hrvatsko prvenstvo]]**
* doprvak: 1993.

**[[Hrvatska rukometna prvenstva|Prvenstvo SR Hrvatske]]**
* prvak: 1954., 1955.

**[[Jugoslavenski rukometni kup|Kup Jugoslavije]]**
*osvajač: 1970., 1978., 1981., 1986., 1987., 1989., 1990.

**[[Hrvatski rukometni kup|Kup Hrvatske]]**
* finalist: 1992., 1993., 1994., 1999., 2006., 2009.

**[[Liga prvaka u rukometu|Kup prvaka]]** 
*finalist: 1965.

## Međunarodna natjecanja
****

## Vanjske veze
*www.rk-medvescak.hr  Službena stranica kluba

## Izvori

* *Razvoj rukometa u Hrvatskoj 1930.-1985.*, Rukometni savez Hrvatske, Zagreb, 1986.
Nadbiskupijski arhiv u Zagrebu

**Nadbiskupski arhiv u Zagrebu** arhiv je Zagrebačke nadbiskupije.

Postoji od utemeljenja Zagrebačke biskupije 1094. godine, pa do danas. Arhiv je od 1996. pod upravom Hrvatskog državnog arhiva. Tada je Zagrebačka nadbiskupija predala u pohranu Hrvatskome državnom arhivu svoju arhivsko
(arhiv Zagrebačke nadbiskupije 1134.-1945.;  Kaptolski arhiv Zagreb 1181.-1945.; arhiv Čazmanskoga kaptola 1232.-1945. i arhiv Prebendarskoga zbora zagrebačkog 1777.-1945.) i knjižno Knjižnica Metropolitana) gradivo.

Unutar Hrvatskoga državnog arhiva spomenuto gradivo čini zasebni odjel - Depozit Zagrebačke nadbiskupije.  Ovo gradivo dragocjen je izvor za istraživanje crkvene uprave, položaja Zagrebačke (nad)biskupije unutar Crkve, njezinih povijesnih granica, političke uloge biskupa i potom nadbiskupa, gospodarske uprave biskupskim posjedima i kulturno-znanstvene djelatnosti pojedinih biskupa.

## Povezano
Hrvatski državni arhiv

## Poveznice
* Odjel Nadbiskupijskoga arhiva u Zagrebu, www.arhiv.hr (pristupljeno 22.11.2012)
Sportski objekti grada Zagreba

**Sportski objekti grada Zagreba** uključuju:

## Dvorane pod upravom podružnica Zagrebačkog holdinga
* Arena Zagreb
* Dom sportova (Zagreb) 
* ŠD Trešnjevka
* ŠŠD Peščenica
* ŠŠD Trnsko
* ŠD Dubrava
* Klizalište Velesajam

## Ostale dvorane
* Košarkaški centar Dražen Petrović
* Kutija šibica (Zagreb)

## Nogometni stadioni
* Stadion Maksimir
* Stadion Kranjčevićeva

## Zatvoreni bazeni
* Športski park Mladost Jarunska 5
* Zimsko plivalište Mladost Trg Krešimira Ćosića 10
* Bazeni Utrine
Ljetna univerzijada 1987.

**XIV. Ljetna univerzijada** održana je u Zagrebu od 8. srpnja do 19. srpnja 1987. godine.

Nastupili su športaši iz 122 država svijeta, bilo je prijavljeno 6423 sudionika. Pamtimo je po simpatičnom logotipu i maskoti *Zagiju* Nedjeljka Dragića i po športskim objektima koji su tada sagrađeni (Košarkaški centar Dražen Petrović službeno je otvoren 30. lipnja 1987.) ili renovirani.

Otvorenje Univerzijade umjetnički je oblikovao hrvatski etnolog, etnokoreograf i etnokoreolog Ivan Ivančan.

## Tablica medalja

## Izvori

## Vanjske veze
* Van Mecanovic: Zagreb Welcomes the XIVmer Universiade  
* Univerzijada ‘87. – drugi ilirski preporod
* U Beogradu nisu htjeli da Dražen otvori Univerzijadu
DŠR Aktivan život

Udruga Društvo športske rekreacije Aktivan život osnovana je 25. rujna 2007. godine s ciljem:
* skretanja pozornosti na nužnost (rekreativnog) bavljenja športom u svrhu očuvanja i/ili poboljšanja psiho-fizičkog zdravlja te
* osvještavanje pojedinca o važnosti zdravih prehrambenih navika.

Kroz svoj rad, udruga želi potaknuti pojedinca na mijenjanje (loših) životnih navika, te ga potaknuti na  - **[[KRETANJE]]**.

## Aktivnosti
Udruga realizira programske ciljeve kroz sljedeće aktivnosti:
* uređivanje **internetskog portala o brdskom i cestovnom [[trčanje|trčanju]]** u Hrvatskoj - http://www.utrke.net
* organiziranjem **kros utrke [[Volim trčanje|VOLIM TRČANJE]]** (jednom godišnje u Zagrebu)
* organiziranjem **serije predavanja ''Kretanjem do zdravlja**''

U budućnosti će udruga nastaviti svojim radom ukazivati na nedostatke u sustavu te će ih raznim inicijativama pokušati poboljšati. Organizirat ćemo predavanja i tribine, poticati dijalog i raspravu o temama koje su zapostavljene (športska prehrana,  ozljede u športu, rekreativno bavljenje športom...).

## Kontakti
Društvo športske rekreacije Aktivan život
Samoborska cesta 120/1, 10090 Zagreb
http://www.aktivan-zivot.hr
Hrvatski vaterpolski klub Dinamo

**Hrvatski vaterpolski klub Dinamo** osnovan je u studenom 2005. godine u Zagrebu.

## Historija
Skupipna velikih zaljubljenika u vaterpolo osnovali su klub sa namjerom širenja vaterpolo baze u Zagrebu. Klub je započeo sa okupljanjem  vaterpolista svih uzrasta. U vrlo kratkom razdoblju klub je postao član Hrvatskog Vaterpolskog Saveza te se predstavio u prvim nastupima u ljeto 2006. godine. Mlađe selekcije (Limači i Mlađi juniori) su prve nastupe imale u jesen 2006.

### Sezona 2006.
U sezoni 2006., klub je nastupio prvi put u seniorskoj **III. Hrvatskoj Vaterpolskoj Ligi**. 
Za klub nastupaju poznata imena iz zagrebačkog vaterpola: Hrvoje Šintić, Šimun Cimerman, Trpimir Jakovac, Jasen Padovan, Marko Pintarić, Dalibor Subota itd. 
Osvojeno treće mjesto u prvoj sezoni natjecanja kluba,osigurava  nastup u II. hrvatskoj vaterpolskoj ligi.

### Sezona 2007.
U sezoni 2007. , seniori nastupaju u **II. Hrvatskoj Vaterpolskoj Ligi** , te zauzimaju peto mjesto sa kojim osiguravaju nastup u sljedečoj sezoni 2008. nastup u II. hrvatskoj vaterpolskoj ligi . Nastupali su i ove godine poznati igrači : Vlado Pilipović, Tomislav Rogin, Hrvoje Šintić, Matija Jurin, Trpimir Jakovac, Kristian Kunstek,Igor Kurtanjek i ostali.

### Sezona 2008.
U sezoni 2008., seniori ponovno nastupaju u **II. Hrvatskoj Vaterpolskoj ligi**(Liga počinje u ljeto 2008.), te zauzimaju drugo mjesto što je do sada najveći uspjeh najmlađeg kluba u Zagrebu s trenerom Andrejom Grozaj. Od najpoznatijih imena seniorske momčadi ističu se dva pojačanja iz HAVK Mladost: Luka lončar i Matija Jurin, te igrači koji su od prvoga dana u klubu : Kunstek, Kursar, Perica, Štefančić, Matijević, Smiljanić, Mijić, Vaniš, Perica, Megyery i Draganić. 
Novi igrači u seniorskoj momčadi su bili: Žunac, Špoljarić iz HAVK Mladost, Petković, Mihalić, Kovačić, Mateša, ledec iz VK Medveščak.
Ekipa seniora nastupa u *Hrvatskom Kupu za sezonu 2008-2009*.
Primljeni u članstvo Zagrebačkog Vaterpolo Saveza 14. studenog 2008. godine.

## Treninzi i utakmice
Treninzi i utakmice se održavaju na bazenu "Utrine" u Utrinama Novom Zagrebu. 
Koordinator mlađih selekcija je Andrej Grozaj.

Treneri: Nikola Deković, David Mijić, Domagoj Prebeg, Andrej Grozaj.

## Mlađe selekcije kluba
Mlađe selekcije kluba  su: "Limači" (godište 1997. i mlađi), "Mlađi kadeti" (godište 1996. i mlađi) , "Kadeti" (godište 1995. i mlađi) , "Mlađi juniori"  (godište 1993. i mlađi), "Juniori" (godište 1991. i mlađi)) natječu se pod okriljem Hrvatskog vaterpolskog saveza u Prvenstvu i Kup-u RH.
Slaven Krajačić

**Slaven Krajačić** (Zagreb, 14. rujna 1980.) je hrvatski atletičar i član hrvatske bob-posade.

Natjecao se na Olimpijskim igrama 2000. u štafetnoj utrci 4 x 100 metara. Osvojio je 29. mjesto.

Kao član hrvatske bob posade (četverosjed) na Zimskim olimpijskim igrama 2006. osvaja 23. mjesto, a na ZOI 2010. 20. mjesto.

Bio je član AK Mladost Zagreb i Bob kluba 2000 Split.

## Izvori
Klub hokeja na ledu Team Zagreb

**Team Zagreb** je hrvatski klub hokeja na ledu iz Zagreba. Natječe se u Slohokej ligi.

## Historija

Klub je nastao 2010. spajanjem KHL Medveščak i KHL Mladost. Cilj ovoga spajanja je bio okupljanje svih kvalitetnih zagrebačkih igrača.
Župa sv. Petra i Pavla Bešići

**Župa [[sveti Petar|sv. Petra]] i [[Sveti Pavao|Pavla]] Zagreb-Bešići** je rimokatolička župa u sastavu Zagrebačke nadbiskupije. Nalazi se u naselju Gračani u sjevernom dijelu Zagreba.

## Položaj i povijest

Bešići su ulica u istočnom dijelu Gračana. Oko ulice je okupljeno manje naselje. To naselje, kao i okolne ulice, pripadale su župi Uznesenja Marijina u Remetama sve do 1979. godine. Tada nadbiskup Franjo Kuharić donosi Dekret o osnivanju župe, kojim osniva župu sv. Petra i Pavla Zagreb-Bešići. Iste godine je gospodin Stanko Bešić prodao župi svoju kuću i zemljište, a novac za kupnju je prikupljen darom župljana i donacijom nadbiskupije.
Na župni blagdan, 29. lipnja 1983. kardinal Kuharić osobno je posvetio crkvu, odnosno kuću preuređenu za bogoslužje. Ta kuća je nekada služila kao mlin na potoku Bliznecu, no izgubila je svoju prvotnu ulogu nakon što je potoku skrenuto korito. Posebna zanimljivost i sjećanje na prijašnju namjenu zgrade je mlinski kamen žrvanj koji se i danas nalazi ispod oltara crkve i služi kao potporanj oltarnom stolu.

Župa je, iako pravno gledano samostalna, do 2001. godine bila pod upravom oca karmelićana iz Remeta. Početkom rujna u službu je uveden prvi župnik, dijecezanski svećenik vlč. Alfred Kolić. Tada župa i formalno postaje samostalna. Vlč. Kolića 2004. godine zamjenjuje vlč. Marijan Kušenić. Od 2007. godine upravitelj župe je vlč. mr. Stjepan Petika, koji tu službu vrši i danas.

Župa svake godine na Veliki petak organizira pobožnost križnog puta na šumskoj stazi Bliznec. 
Zajedno sa susjednim župama Remete i Gračani drugog vikenda u srpnju župljani hodočaste Majci Božjoj Bistričkoj u sklopu više od 120 godina starog zavjetnog hodočašća.

Crkva u starom mlinu je premala za funkciju župne crkve te se planira proširenje ili gradnja nove crkve, no još ništa konkretno nije poduzeto u tom smjeru.

Župno proštenje Petrovo slavi se svake godine 29. lipnja

## Izvori
* Župni listić "Ribari ljudi"
#  http://www.zg-nadbiskupija.hr/nadbiskupija/zupe?zupeid=105
#  http://www.ika.hr/index.php?prikaz=vijest&ID=159143
RK Mladost Zagreb

**Rukometni klub Mladost** je rukometni klub iz Zagreba.

## Historija
Klub se natjecao u prvenstvu Jugoslavije u kojem je nekoliko godina bio prvoligaš.

## Poznati igrači
*Lujo Györy
*Ante Kostelić

## Uspjesi
*prvenstva jugoslavije:
* 1957.: 2.
*:1957./58.: 4.
*:1958./59.: 4.
*:1959./60.: 9. (predzadnji, ispali)
*:1961./62.: 10. (predzadnji, ispali)
*kupovi Jugoslavije
*1956.: osvajači
*prvenstva Hrvatske:
*1956.: prvaci
*1961.: prvaci

## Izvori

## Vanjske veze
*Zagrebinfo  RK Mladost
*RK Mladost  (stranice neaktivne)
Sanjin Kovačić

**Sanjin Kovačić**, (Zagreb, 18. svibnja1954.), hrvatski mačevatelj. Rođen u Zagrebu 18. svibnja 1954.godine. Maturirao 1973. godine na V.Gimnaziji u Zagrebu. Studirao fiziku na PMF-u u Zagrebu. 
Od 1981. do 1983. radio u izdavačkom poduzeću "Liber", a od 1984. godine profesionalno angažiran u mačevanju. 
Strani jezici: francuski, engleski, a pasivno talijanski i ruski.
## Biografija
## Karijera
## Rezultati

## Izvori

## Vanjske veze
*   Športska biografija na portalu Europske mačevalačke konfederacije C.E.E.
*  Izbornik
*  Izvršni odbor
*  Hrvatski mačevalački savez
*  Međunarodna mačevalačka federacija - FIE
*  Organizator mačevalačkih natjecanja pri Zagrebačkom sveučilišnom športskom savezu
ŽVK Mladost

**ŽVK Mladost** je ženski vaterpolo-klub iz Zagreba. Nadimak je *žabice sa Save*.
Klupsko sjedište je na adresi *Jarunska 5*.

## Trofeji
Prvenstvo Hrvatske:
*prvakinje: 2009., 2010., 2012., 2013., 2014.

Sezone 2007./08.. osvojile su svoj prvi kup Hrvatske.

Sezone 2011./12. osvojile su svoj drugi kup Hrvatske pobjedom nad splitskom Burom u produžetcima 15:13 na završnom turniru u Višnjiku u Zadru.

Sezone 2012./13., osvojile su svoj treći kup Hrvatske pobjedom nad splitskom Burom.

Sezone 2012./13. vodi ih trener Nikica Gulin.

## Poznate igračice
Na EP 2010. kad su hrvatske vaterpolistice nastupile prvi put u povijesti, Mladost je dala ove igračice: Natašu Anđelić, Andreu Artuković, Luciju Drobac, Anu Gavran, Anamariju Reić-Kranjac, Aidu Šehić, Miu Šimunić i Blaise Staničić.

## Izvori

## Vanjske veze
*HAVK Mladost žene 
*Stranice na Facebooku
*Hrvatski vaterpolski savez
Nataša Anđelić

**Nataša Anđelić** (Zagreb, 13. veljače 1985.) je hrvatska vaterpolistica i hrvatska reprezentativka. Po struci je profesorica tjelesnog odgoja. Igra na mjestu vratarke. Visine je 181 cm. Igra desnom rukom.
Vaterpolo igra od 2001. godine. 
Sudjelovala je na EP 2010. kad su hrvatske vaterpolistice nastupile prvi put u povijesti. Te je sezone igrala za ŽVK Mladost.

## Izvori
*EP 2010.